El Rector Peset mostra les fotografies de Vidal Corella sobre la Revolució d’Octubre de 1934 a València

## El Rector Peset mostra les fotografies de Vidal Corella sobre la Revolució d’Octubre de 1934 a València

Una de les imatges de l'exposició.

El col·legi major Rector Peset de la Universitat de València ha inaugurat una exposició amb les fotografies de Luis Vidal Corella sobre la Revolució d’Octubre de 1934 a València. L’exposició estarà oberta fins al 24 de novembre en la sala de la Muralla.

Aquest 2024 es compleix el 90é aniversari de la Revolució d’octubre del 34. La mostra se centra en la València d’aquell any convuls, captada per Luis Vidal Corella a través del seu objectiu.

La Revolució d’Octubre es va produir principalment a Astúries i Catalunya. Aquests fets van tindre el seu ressò a la ciutat de València amb set dies de vaga que van portar el Govern a declarar l’estat de guerra. El fotògraf Luis Vidal Corella va recollir la tensió social del moment. Els treballadors manifestaven el seu descontent amb aturades laborals, manifestacions i piquets.

Luis Vidal Corella (València, 1900-1959) integrava la segona generació d’una saga de fotògrafs. Va ser reporter gràfic de premsa i testimoni de la realitat valenciana durant dècades. Va aprendre l’ofici de son pare, Martín Vidal Romero, i als 14 anys ja duia penjada la càmera. Va treballar per al *Diario de Valencia*, que més tard es convertiria en *El Mercantil Valenciano*. Va ser col·laborador de l’Agència EFE, *ABC, El Ruedo* o *La Vanguardia* i de diaris esportius com *Marca* i *Mundo Deportivo*.

Luis Vidal recull la tensió social del moment, captada amb una Zeiss Ernemann de plaques de vidre i bastidor de fusta. Les seues imatges ens traslladen la realitat que s’està vivint al carrer.

L’exposició s’articula en sis blocs temàtics. El primer, dedicat a Luis Vidal Corella, ens apropa a la figura del fotògraf, la seua obra i la tensió social del moment. Les seues fotografies es converteixen en el record dels fets, en la documentació històrica que cal desxifrar. Fotoperiodista de la quotidianitat, professional sense una vinculació ideològica amb la lluita obrera, també va ser durant els dies d’octubre del 34 fotògraf de revolucions. En la resta dels blocs les fotografies de Luis Vidal guien per un recorregut des dels antecedents que van desembocar en la vaga, la situació política, la classe política, els altercats per la ciutat, el desplegament de la Guàrdia Civil, forces de cavalleria i altres unitats de l’exèrcit per tota la ciutat.

Aquesta exposició sorgeix de la iniciativa de l’Ateneu Republicà de Paterna (ARPA) i Carlos Vidal Ayala per donar a conèixer el treball fotogràfic desenvolupat per Luis Vidal durant aquest convuls període.

La exposició va ser inaugurada per Ester Alba, vicerectora de Cultura i Societat de la Universitat de València; Carlos Vidal, net de Luis Vidal Corella; Óscar Navarro, comissari de l’exposició; Francisco Collado, comissari de l’exposició; i Carles Xavier López, director del Col·legi Major Rector Peset.

Arxivat en:
Col·legi Major Rector Peset

## Altres Notícies

La Universitat presenta a La Nau la major retrospectiva sobre l'artista i cantant Miguel de Molina

La Universitat de València presenta una exposició sobre la bellesa i utilitat que amaguen les “males herbes”

L’exposició ‘¡Viva el Arroz! Gutiérrez visita València’ recull l’obra de K-Hito al Col·legi Major Rector Peset

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar